L'è un alimèint cun dimòndi vitamèina A e sèl minerèl e, acsè cóm tótt i èter gras animèl al gh'à anch dimòndi colesteròl. Per lég' al butér al gh'à da èser fat per pió ed l'80% ed gras e per méno dal 16% d'aqua.

La piasa ed Chèrp l'è la pió granda edla regiòun. La sitê l'è famosa per l'indóstria di vistî (Denny Rose, Liu-Jo, Blumarine, Gaudì, ecc.), dal tesil in generêl e per la paternitê ed soquànti persòuni famósi: al Gino Piva, la Liliana Cavani, al Ciro Menotti, ecc.

Al zarvlån o anch' conpiuter l'è un aparacc' infurmâtich ch'al trâta äli informaziån andànd indrî a däl pruzès prezîs. L'è un sistêma digitèl con una téttnica microeletrònica ch'l è bånna ed pruzesèr dî dè partànd da un gropp d'istruziån ciamè progrâma. Un zarvlån dänter l'à normalmänt: dî micropruzesûr (al CPU), la memòria, dî dispositîf I/O (input/output, ch'i vrénn po dîr dänter e fòra). Bän in sustanza al zarvlån l'è 'na mâchina ch'al zónta al sistema operativ col hardware. Al software l'è quall ch'as métt insamm int'al disc dur, l'hardware l'è quall ch'as pôl vadder e tuchèr. Strai software pió famûs a psän arcurdèr: al pachàtt Microsoft Office, al sistêma Microsoft Windows, al snadrazåur Mozilla Firefox e i driver dî aparacc' lighè a la mâchina.

I nómmer raziunèl én tott i nómmer ch'i pôlen pasèr par frazión d'intîr, arcundand che i intîr én raziunèl e ch'i s pôlen metter cme frazión divisändi pr' 1. L'insamm ed tott i nómmer én raziunèl e as pôlen denotèr cme Q.

1945-1950 – Al se spôsta a Buenos Aires insèm a la faméja e al lavōra cme impieghê municipêl sibèin che al frequèinta la Facoltê ed Medzèina. Al fà al prém viâṣ ed 4.500 km in motociclèta cun al só miōr amîgh Alberto Granado.

La durêda ed la matèina l'é variâbila perché l'alvêr dal Sōl, a tèimp sfalsê in ciaschidóna dal dō fâci ed la Tèra, la rîva préma int al dé pió lòngh ed l' istê e pió têrdi int al dé pió cûrt ed l' invêren.

In c'l elèinc chè a s càta tùt i nùmer prìm d'ed sòt'a dal nùmer 100.000: qvìst chè egl'ìn in dla qvantitê ed 9.592, mo ed nùmer prìm a gh'n è in 'na qvantitê mìa finìda, ch'i s pólen catèr cun diferèinti fórmuli p'r i nùmer prìm; al nùmer prìm piò grand ch'a s sìa catê infìn a incō al gh'à 17 miliòun ed cìffri.

Grizèna (in itagliàn Grizzana Morandi) l'è na cmònna d'la pruvénzia ed Bulåggna con stra sé e nå 3921 abitant sò int'l Apenén int' al mel nuvzànt utèntazèinqv a' l' ha catà al naum d' al pitùr Giorgio Morandi ch' al stétt le par quatordg estèèd.

La prèma campâgna d'Itâlia, che Napoleòun al fà tr’ al 1796 e al 1799, l’arbêlta al vèc sistèma de Stêt che spartîven l’Itâlia. Al só pôst nâsen tânti repóblichi giacubèini, ed sêgn democrâtich: la Repóblica Ligure, la Repóblica Romana, la Repóblica Partenopea, la Repóblica Anconitana.

Aiēr 'l è 'l dè prìma 'd incō, tecnicamèint quel ch'al dróva chèl 24 ōri ch'i vìnen prìma dl inìsi dal dè 'd adèsa. A s pōl druèr la paròla ""aiēr"" anca per sernìr un tèimp piò lung a 'ndèr a 'l indrē, quànd a s vōl mèter quel ch'a gnìva in dal pasê còuntra un quel ch'a sucéd in dal preśèint u l' a'rà da gnîr in dal futûr.